CELEX: 32017D1162
Language: lv
Date: 2017-06-28 00:00:00
Title: Komisijas Īstenošanas lēmums (ES) 2017/1162 (2017. gada 28. jūnijs) par dažiem aizsardzības pagaidu pasākumiem sakarā ar Āfrikas cūku mēri Čehijas Republikā (izziņots ar dokumenta numuru C(2017) 4597) (Dokuments attiecas uz EEZ. )

30.6.2017   
            
            
               LV
            
            
               Eiropas Savienības Oficiālais Vēstnesis
            
            
               L 167/55
            
         KOMISIJAS ĪSTENOŠANAS LĒMUMS (ES) 2017/1162
   (2017. gada 28. jūnijs)
   par dažiem aizsardzības pagaidu pasākumiem sakarā ar Āfrikas cūku mēri Čehijas Republikā
   
      
         (izziņots ar dokumenta numuru C(2017) 4597)
      
   
   (Autentisks ir tikai teksts čehu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 3. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 3. punktu,
   tā kā:
   
               (1)
            
            
               Āfrikas cūku mēris ir vīrusu infekcijas slimība, ar ko slimo mājas un savvaļas cūkas un kas var būtiski ietekmēt cūku audzēšanas rentabilitāti, traucējot Savienības iekšējo tirdzniecību un eksportu uz trešām valstīm.
            
         
               (2)
            
            
               Āfrikas cūku mēra uzliesmojuma gadījumā ir risks, ka slimības ierosinātājs var izplatīties uz citām cūku audzētavām un uz savvaļas cūkām. Tādējādi, veicot dzīvu cūku vai to produktu tirdzniecību, tas var izplatīties no dalībvalsts uz dalībvalsti un uz trešām valstīm.
            
         
               (3)
            
            
               Ar Padomes Direktīvu 2002/60/EK (3) ievieš Savienības pasākumu minimumu Āfrikas cūku mēra kontrolei. Direktīvas 2002/60/EK 15. pantā paredzēts noteikt inficēto zonu, ja ir apstiprināti viens vai vairāki savvaļas cūku saslimšanas gadījumi ar Āfrikas cūku mēri.
            
         
               (4)
            
            
               Čehijas Republika ir informējusi Komisiju par pašreizējo stāvokli tās teritorijā saistībā ar Āfrikas cūku mēri un saskaņā ar Direktīvas 2002/60/EK 15. pantu ir izveidojusi inficēto zonu, kurā piemēro minētās direktīvas 15. pantā minētos pasākumus.
            
         
               (5)
            
            
               Lai novērstu nevajadzīgus traucējumus Savienības iekšējā tirdzniecībā un izvairītos no tā, ka trešās valstis varētu uzlikt nepamatotus tirdzniecības šķēršļus, ir nepieciešams sadarbībā ar Čehijas Republiku Savienības līmenī noteikt Āfrikas cūku mēra inficēto zonu minētajā dalībvalstī.
            
         
               (6)
            
            
               Tādējādi līdz Augu, dzīvnieku, pārtikas aprites un dzīvnieku barības pastāvīgās komitejas sanāksmei Čehijas Republikas inficētā zona būtu jāiekļauj šā lēmuma pielikumā un jānosaka, cik ilgi ir spēkā šāds sadalījums zonās.
            
         
               (7)
            
            
               Šis lēmums jāpārskata nākamajā Augu, dzīvnieku, pārtikas aprites un dzīvnieku barības pastāvīgās komitejas sanāksmē,
            
         IR PIEŅĒMUSI ŠO LĒMUMU.
   1. pants
   Čehijas Republika nodrošina, lai inficētajā zonā, kas ir izveidota saskaņā ar Direktīvas 2002/60/EK 15. pantu, būtu iekļautas vismaz šā lēmuma pielikumā minētā inficētā zona.
   2. pants
   Šo lēmumu piemēro līdz 2017. gada 30. septembrim.
   3. pants
   Šis lēmums ir adresēts Čehijas Republikai.
   
      Briselē, 2017. gada 28. jūnijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
   
      PIELIKUMS
      
                  1. pantā minētie apgabali, kuri noteikti kā Čehijas Republikas inficētā zona
               
               
                  Datums, līdz kuram piemēro
               
            
                  Zlīnas (Zlin) apgabals
               
               
                  2017. gada 30. septembris